Zeci de mii de români și bulgari au petrecut Paştele în Grecia. Cel mai intens trafic din ultimii ani la Promachonas
Trafic crescut s-a înregistrat în această perioadă la punctul de trecere a frontierei greco-bulgare de la Promachonas, scrie ProtoThema, citată de Rador.
Mii de bulgari, români și sârbi au ales Grecia pentru sărbătorile de Paște, prin urmare, luni, la sfârşitul minivacanţei, la Promachonas s-au format cozi de mașini încă de dimineață. Pentru a facilita trecerea turiștilor balcanici, circulaţia a fost lasată liberă la stația de taxare din zonă de mai multe ori pe parcursul zilei.
Potrivit datelor publice, peste 10.000 de români au trecut pe la Promachonas cu destinația Thassos, în timp ce mulți bulgari au mers în Halkidiki, golful Strymonikos și în zona Kavala, unde au case de vacanţă.
Traficul de la Promachonas s-a situat la cel mai ridicat nivel din ultimii ani şi toate datele arată că va exista un trafic la fel de intens la acest punct de trecere a frontierei pe tot parcursul verii.
Sursa: PROTO THEMA / Rador Radio România
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank